Diari Oficial de la Generalitat Valenciana


Sumari del DOGV 3650, del 22-12-1999 (1999/10255)

ORDRE de 20 de desembre de 1999, de la Conselleria d’Economia i Hisenda, per la qual es dicten instruccions de comptabilitat pública per al període transitori ’introducció de l’euro i es modifica el Pla General de Comptabilitat Pública.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3650

Data del DOGV
:   22-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10406


Data del document
:   20-12-1999

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

 Descriptors 

:   * comptabilitat pública
    * legislació
    * ecu
    * hisenda regional
    * gestió comptable

ORDRE de 20 de desembre de 1999, de la Conselleria d'Economia i Hisenda, per la qual es dicten instruccions de comptabilitat pública per al període transitori ?introducció de l'euro i es modifica el Pla General de Comptabilitat Pública. [1999/M10746]
  
El Ministeri d'Economia i Hisenda ha dictat diverses normes i instruccions de comptabilitat pública del sector públic estatal, per al període transitori d'introducció de l'euro, i ha introduït per aquest motiu modificacions en el Pla General de Comptabilitat Pública.
  
Es fa necessari dictar una normativa similar per a l'àmbit de la Generalitat Valenciana, ja que conflueixen les mateixes circumstàncies i els mateixos condicionants que en aquell.
  
Des de l'1 de gener de 1999 la moneda del sistema monetari nacional és l'euro, tal com aquesta moneda es defineix en el Reglament (CE) número 974/98 del Consell de 3 de maig, i en la Llei 46/1998, de 17 de desembre, sobre introducció de l'euro.
  
Aquestes normes estableixen un període transitori fins al 31 de desembre de l'any 2001 durant el qual la pesseta podrà utilitzar-se com a unitat de compte del sistema monetari en tot instrument jurídic. Per tant, en aquest període, coexistiran com a unitats de compte del sistema monetari la pesseta i l'euro.
  
Aquesta dualitat d'unitats de compte és la que ha plantejat la necessitat d'establir una sèrie de normes que regulen les obligacions comptables dels subjectes públics en aquest període.
  
Tenint en compte la importància que la institució pressupostària té en aquelles entitats públiques sotmeses al Pla General de Comptabilitat Pública, i el seu valor jurídic, que no es dóna en els pressupostos dels subjectes públics empresarials, resulta lògic que les anotacions comptables i els comptes anuals que han d'elaborar aquests ens s'expressen en la mateixa unitat de compte en què s'aproven els seus respectius pressupostos. Per aquest motiu, les normes que l'Estat ha dictat i la present norma, condicionen la realització de les anotacions comptables i l'elaboració dels comptes anuals en euros a l'aprovació dels pressupostos en la unitat de compte esmentada. A partir del moment en què els pressupostos s'elaboren en euros i , a partir de l'1 de gener de l'any 2002, totes les entitats integrades en l'àmbit d'aplicació d'aquesta ordre duran la comptabilitat en euros.
  
Es defineixen, a més, els comptes que han de rendir-se a la Sindicatura de Comptes.
  
Durant el període transitori, els expedients administratius de despesa podran tramitar-se tant en pessetes com en euros, la qual cosa implica la necessitat de regular aquelles situacions en les quals no coincidisca la unitat de compte de tramitació d'un expedient amb la unitat de compte que figure en el pressupost aprovat.
  
El text preveu, a més, el desplegament de la present ordre i dels efectes que es produïsquen com a conseqüència de l'existència de comptes bancaris en euros i registres comptables en pessetes, les implicacions comptables de la introducció de l'euro en el Deute Públic, els estats que han de rendir-se i els documents que han d'utilitzar els habilitats o les caixes pagadores, i la informació que s'ha de rendir en unitat de compte diferent a l'expressada en els registres comptables.
  
Per això a proposta de la Intervenció General de la Generalitat Valenciana, d'acord amb l'article 67 del text refós de la Llei d'Hisenda Pública,
  
ordene
  
Primer
  
Àmbit d'aplicació. Les normes contingudes en la present ordre són d'aplicació a l'administració de la Generalitat Valenciana, i als organismes autònoms i entitats amb personalitat jurídica pròpia subjectes al règim de comptabilitat pública en els termes previstos pel Text Refós de la Llei d'Hisenda Pública de la Generalitat Valenciana.
  
Segon
  
Unitat de compte en la qual es realitzaran els registres comptables i s'expressarà la informació comptable
  
1. Durant el període transitori d'introducció de l'euro, la comptabilitat de les entitats integrades en l'àmbit d'aplicació d'aquesta ordre, haurà de dur-se en la unitat de compte en la qual s'aproven els respectius pressupostos.
  
2. Durant el període transitori, els documents que s'utilitzen com a suport per al registre comptable de les operacions, hauran d'emplenar-se en la unitat de compte en la qual s'expresse el pressupost de la entitat comptable a la qual corresponguen.
  
3. El Compte General de la Generalitat Valenciana que es rendisca a la Sindicatura de Comptes estarà expressada en la mateixa unitat de compte en què s'aproven els pressupostos de les respectives entitats comptedants.
  
No obstant el que determina el paràgraf anterior, i amb caràcter informatiu, mentre la comptabilitat de l'administració de la Generalitat s'expresse en pessetes, el balanç de situació, el compte del resultat eonomicopatrimonial i, si és el cas, l'estat de liquidació del pressupost, de les entitats públiques que hagen adoptat l'euro com a unitat de compte, per a la seua integració en el compte general, s'expressaran en pessetes incloent-hi, si és el cas, la llegenda definida en el punt 5.
  
Mentre els pressupostos s'elaboren en pessetes, cadascun dels estats relatius al Deute Públic i tresoreria contindrà la informació en pessetes. No obstant això, en el Compte General del Deute Públic de l'exercici 1999 s'expressarà en el saldo inicial el resultat de la redenominació.
  
El Compte General de la Generalitat Valenciana relatiu a aquells exercicis en els quals els pressupostos s'hagen aprovat en pessetes haurà d'incorporar a més per a la rendició a la Sindicatura de Comptes els següents estats expressats en euros:
  
Balanç de situació.
  
Compte del resultat econòmic patrimonial.
  
Estat de liquidació del pressupost.
  
4. La informació en euros a què es refereix el punt anterior, s'elaborarà únicament per al Compte de l'administració de la Generalitat Valenciana.
  
5. En tots els informes expressats en moneda diferent ?euros o pessetes-, a l'expressada en els registres comptables, mitjançant l'aplicació del tipus fix de conversió i les regles d'arredoniment previstes en la Llei 46/1998, de 17 de desembre, sobre introducció de l'euro podran produir-se diferències, com a conseqüència del procediment de conversió i arrredoniment, per a un mateix estat comptable, entre la informació derivada d'aquest expressada en pessetes i euros.
  
En aquests informes haurà de figurar la llegenda següent:
  
«Imports en ... (euros o pessetes, segons el cas) obtinguts segons el que disposa l'ordre de la Conselleria d'Economia i Hisenda de 20 de desembre de 1999».
  
Tercer
  
Operatòria que ha de seguir-se en els expedients de despeses tramitats en unitat distinta d'aquella en la qual s'aproven els pressupostos
  
1. Quan, durant el període transitori, es realitzen despeses en una unitat de compte distinta de l'aprovació del pressupost de l'entitat, el seguiment comptable-pressupostari de totes les fases de tramitació de l'expedient de despesa s'haurà d'efectuar en la mateixa unitat de compte en la qual s'haja aprovat el pressupost.
  
2. Quan es dicten actes administratius en una unitat distinta d'aquella en la qual es trobe expressat el pressupost, junt amb l'import de l'acte, en la unitat de compte utilitzada per a la seua elaboració, haurà de figurar el seu contravalor en la unitat de compte en la qual es trobe expressat el pressupost.
  
Quart
  
Imputació comptable de les diferències d'arredoniment. Les diferències que es generen per l'arredoniment en la conversió regulat en la Llei 46/1998, de 17 de desembre, sobre introducció de l'euro, es recolliran en els comptes de l'exercici en què s'originen.
  
Cinqué
  
Imputació comptable de les diferències de canvi. Les diferències de canvi procedents d'operacions en monedes d'estats participants, es reconeixeran en el compte del resultat econòmicopatrimonial en el present exercici, amb imputació als comptes comptables que corresponguen.
  
El tipus de canvi que s'ha de considerar és el tipus de conversió definit del 166,386 de pessetes-euro.
  
Sisé
  
Haurà de fixar-se el procediment de determinació de diferències d'arredoniment i comptabilització d'aquestes per a aquells comptes bancaris nominats en euros, les normes per a la determinació i el registre de les operacions del Deute Públic, els efectes de l'euro sobre els estats de comptes que han de rendir o elaborar els habilitats o les caixes pagadores, regulant els models que han d'emmplenar-se, i la informació que s'ha de rendir en unitat de compte diferent a l'expressada en els registres comptables.
  
Disposició addicional primera
  
Comptes del Pla General de Comptabilitat Pública adaptat a la Generalitat Valenciana, per a recollir les diferències d'arredoniment sorgides de les operacions en euros.
  
1. Dins del compte 629, Altres despeses financeres, s'introdueix el subcompte 6298, Despeses per diferències derivades de l'arredoniment euro, que tindrà les definicions i relacions comptables que s'estableix en l'annex d'aquesta norma.
  
2. Dins del compte 712, Altres ingressos financers, s'introdueix el subcompte 7128, Ingressos per diferències derivades de l'arredoniment euro, que tindrà les definicions i relacions comptables que s'estableix en l'annex d'aquesta norma.
  
Disposició addicional segona
  
Es faculta la Intervenció General de la Generalitat Valenciana perquè dicte totes les instruccions que siguen necessàries per al desplegament de la present ordre.
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana amb efectes des de l'1 de gener de 1999.
  
València, 20 de desembre de 1999
  
El conseller d'Economia i Hisenda,
  
VICENTE RAMBLA MOMPLET
  
ANNEX
  
Definicions i relacions comptables dels subcomptes que es creen o modifiquen en el Pla General de Comptabilitat Pública adaptat a la Generalitat Valenciana.
  
6298 Despeses per diferències derivades de l'arredoniment.
  
Recull despeses de naturalesa financera que s'hagen produït com a conseqüència de l'arredoniment efectuat en la conversió d'euros a pessetes i viceversa.
  
El seu moviment és el següent:
  
a) Es carregarà per l'import de les diferències d'arredoniment d'euros a pessetes o de pessetes a euros derivades de la conversió, amb pagament al compte que pertoque.
  
b) Es pagarà, en l'acabament d'exercici, pel seu saldo, a càrrec del compte 800, Resultats corrents de l'exercici.
  
7128. Ingressos per diferències derivades de l'arredoniment.
  
Recull ingressos de naturalesa financera que s'hagen produït com a conseqüència de l'arredoniment efectuat en la conversió d'euros a pessetes i viceversa.
  
El seu moviment és el següent :
  
a) Es carregarà, en l'acabament d'exercici, pel seu saldo, amb pagament al compte 800, Resultats corrents de l'exercici.